paragraph_text: Ruža (svako ima nekoga da mu ruke pruža) je pjesma Dine Merlina s njegova 11. albuma Hotel Nacional. Glazbu i tekst potpisuje Dino Merlin, a aranžman Mahir Sarihodžić i Mahir Sulejmanović (Beat House). Pjesma je objavljena 30. svibnja 2014. godine na službenoj web stranici Dine Merlina u želji da pomogne u prikupljanju sredstava za nastradale u poplavama u Bosni i Hercegovini, Hrvatskoj i Srbiji. U video spotu snimljenom u produkciji agencije "Fabrika", korištene su fotografije Dine Kasala, Dejana Vekića i Velija Hasanbegovića, kao i video snimci BHT-a, HTV-a i RTS-a. U pjesmi, pored brojnih drugih glazbenika, gostuje i virtuozni turski klarinetist Hüsnü Şenlendirici.Bljesak.info – 'Ruža' Dine Merlina za nastradale u poplavama, pristupljeno 30. svibnja 2014. U spotu su prikazani brojevi telefona Crvenog križa čijim pozivanjem građani mogu dati svoj doprinos humanitarnoj akciji.